
ДО
ОБЩИНСКИ СЪВЕТ
БУРГАС
                                         

Д О К Л А Д Н А  З А П И С К А

ОТ СТАНИМИР АПОСТОЛОВ – ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“


ОТНОСНО: Определяне размера на дивидента и начина на разпределение на печалбата за финансовата 2025 г. на търговските дружества със сто процента участие на Община Бургас в капитала.

           
УВАЖАЕМИ ОБЩИНСКИ СЪВЕТНИЦИ, 

Съгласно чл. 12, ал. 1, т. 17 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, Общинският съвет упражнява правомощията на общо събрание за общинските еднолични търговски дружества и взема решение за разпределение на печалбата и/или за изплащане на дивиденти, в съответствие с изискванията на Закона за счетоводството.
 Счетоводното приключване на финансовата 2025 г. изисква решение за начина на разпределение на печалбата, съответно размера на дължимия към Община Бургас дивидент от общинските еднолични търговски дружества. 
Целесъобразно е да се продължи установената в годините практика размерът на дължимия от общинските еднолични търговски дружества дивидент, след данъчно облагане да бъде в размер на 50 на сто от печалбата, а лечебните заведения да не внасят дивидент, в случаите когато инвестират сума, равна на 50 на сто от реализираната печалба в дейността си, основно в медицинска апаратура, за което представят за утвърждаване от Общински съвет- Бургас разходно-оправдателни  документи. Тази практика е в изпълнение на дългосрочната политика на Община Бургас за инвестиции в здравеопазването, с основен акцент - подкрепа дейността на общинските лечебни заведения. Тези инвестиции ще гарантират постигането на стратегически приоритет 3 от Програмата за демографско развитие на Бургас 2030 за осигуряване на качествена и комплексна здравна грижа в Общината. Управителят на „Комплексен онкологичен център - Бургас“ ЕООД  предлага сумата, равняваща се на 50 на сто от печалбата на дружеството за 2025 г., да се използва и за частично погасяване на вноски (главница и лихва) за 2026 г. по инвестиционен кредит, отпуснат по инициативата „Джесика“ за закупуване на Система за нуклеарно медицинска диагностика (Хибридна ПЕТ/КТ система и Хибридна СПЕКТ/КТ система) и Автоматизирана терапевтична система за брахитерапия, съгласно решение на Общински съвет-Бургас, прието по т.9 от заседание, проведено на 29.01.2019 г. (Протокол №53). 
               Предвид изложеното, на основание чл.137, ал.1, т.3 и чл.147, ал.2 от Търговския закон и чл.12, ал.1, т.17 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет - Бургас да вземе следните 

                                                         Р Е Ш Е Н И Я:

        1. Определя дивидент в размер на 50 на сто от печалбата след данъчното облагане за финансовата 2025 г. за едноличните търговски дружества с ограничена отговорност, чийто капитал е собственост на Община Бургас и които не са лечебни заведения. 
2. Дава съгласие едноличните търговски дружества - лечебни заведения, да не отчисляват дивидент за финансовата 2025 г., при условие, че инвестират сума, в размер на 50 на сто от печалбата в основната си дейност - за капиталови разходи и разходи за придобиване на дълготрайни материални активи (ДМА) .
        3. Дава съгласие „Комплексен онкологичен център- Бургас“ ЕООД, да не отчислява дивидент за финансовата 2025 година, при условие, че инвестира сума в размер на 50 % от печалбата за частично изплащане на вноски (главница и лихва) по инвестиционен кредит за закупуване на Система за нуклеарно медицинска диагностика (Хибридна ПЕТ/КТ система и Хибридна СПЕКТ/КТ система) и Автоматизирана терапевтична система, отпуснат по инициативата „Джесика“.
      4. Едноличните търговски дружества с ограничена отговорност, чийто капитал е собственост на Община Бургас, внасят отчисления дивидент до 30 октомври 2026 година. 
      5. Лечебните заведения предоставят в Община Бургас разходно-оправдателни документи за извършени капиталови разходи и разходи за придобиване на ДМА в основната дейност, които се утвърждават от Общински съвет – Бургас до 31.12. 2026г.
      6. Едноличните търговски дружества с ограничена отговорност, чийто капитал е собственост на Община Бургас, следва да покрият непокритите си загуби от минали години за сметка на „Неразпределена печалба” и „Други резерви”. Остатъкът по сметка „Неразпределена печалба” следва да се отнесе по сметка „Други резерви”.


 С уважение, 
 СТАНИМИР АПОСТОЛОВ
 ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО ”

Мария Куманова 
Директор на дирекция ДПМК

Златина Георгиева
Директор на дирекция ПНО

Ивелина Стратева
Директор на дирекция ИСД

Изготвил: 
Елена Иванова 
Гл. експерт в отдел ИБР

